Funicolâre

Ina funicolâre a l'é 'na lìnea de traspòrto de tæra "a goìdda vincolâ". A l'é pàrte da categorìa di mézzi de traspòrto a câvo e, pò-u sòlito, a l'è dêuviâ pò-u traspòrto pùblico locâle. 

 Caraterìstiche 
E seu caraterìstiche distintîve són:
 L'ûzo pi-â traçiòn de 'n câvo ch'o côre in sce 'na tàggia.
 O moviménto in sce 'na colìssa o lóngo de goìdde particolâri.

 Ezénpi 
 Zêna 

Inta çitæ de Zêna gh'é træ lìnie de funicolâre:
 a funicolâre Sécca-Rîghi, ch'a lîga o Làrgo da Sécca a-e artûe do Rîghi. A seu pendénsa média a l'é do 19,91%, méntre a pendénsa màscima a l'é do 35%. A l'é stæta inaogurâ inte doî ténpi: do 1895 o tòcco de mónte e do 1897 quéllo de vàlle, do tùtto in galerîa. Inclûzo a staçión de válle e a staçión de mónte, a gh'à sétte fermâte.
 A funicolâre de Sant'Ànna a lîga Ciàssa Portèllo co-a via Bertàni, a l'incrôxo con Córso Magènta. A l'é gestìa da l'AMT de Zêna e a l'é stæta inaogurâ a-i 26 de novénbre do 1891. A seu pendénsa média a l'é do 15,33%, méntre a pendénsa màscima a l'é do 17%. A no gh'à de fermâte intermédie.
 L'ascensô de Montegalétto o mónta d'inta Stràdda di Bàrbi, da-arénte a-a staçión feroviària de Prìnçipe, co-o Córso Dògali, da vixìn a-o Castéllo d'Albertis. O l'é gestîo da l'AMT de Zêna e, dòppo a trasformaçión do 2004, o l'é vegnûo 'n inpiànto particolâ de traspòrto público ch'o l'unìsce 'n scistêma de tîpo funicolâre co-in ascensô. O no gh'à de fermâte intermédie.

 Bibliografîa 










 Âtri progètti